open-index/open-wikipedia-markdown huggingface dataset:
Arthur Liebehenschel

**Arthur Liebehenschel** (25. marraskuuta 1901 – 28. tammikuuta 1948) oli Auschwitzin ja Majdanekin keskitysleirien päällikkö toisen maailmansodan aikana. Liebehenschel syntyi Posenissa ja opiskeli talous- ja hallintotieteitä. Ensimmäisessä maailmansodassa hänestä tuli ylikersantti. 

Vuonna 1932 Liebehenschel liittyi Saksan kansallissosialistiseen työväenpuolueeseen ja vuonna 1934 SS:ään. Hän työskenteli keskitysleirien hallinnossa 1930-luvulla. 10. marraskuuta 1943 Liebehenschel nimitettiin Auschwitzin tuhoamisleirin komendantiksi ja toukokuussa 1944 Majdanekin keskitysleirin komendantiksi. Kun leiri sodan lopussa evakuoitiin, hän työskenteli SS:n henkilötoimistossa. Yhdysvaltain armeija pidätti Liebehenschelin toisen maailmansodan lopussa ja hänet luovutettiin Puolaan vastaamaan sotarikossyytteisiin. Hän joutui Auschwitz-oikeudenkäyntiin Krakovassa, ja hänet tuomittiin sotarikoksista kuolemaan. Liebehenschel teloitettiin hirttämällä tammikuussa 1948.

## Lähteet
George Robert Waterhouse

**George Robert Waterhouse** (6. maaliskuuta 1810 Lontoo–21. tammikuuta 1888 Lontoo) oli englantilainen luonnontieteilijä.

1833 Waterhouse äänestettiin Lontoon kuninkaallisen hyönteistieteellisen seuran (Royal Entomological Society of London) kirjastonhoitajaksi sekä hyönteisten ja tallenteiden intendentiksi.

1836 Waterhousesta tuli Lontoon eläintieteellisen seuran (Zoological Society of London) museon intendentti. Charles Darwin uskoi hänelle ''HMS Beaglen'' matkalla kootun nisäkäs- ja kovakuoriaiskokoelman tutkimisen. 1843 hänestä tuli British Museumin mineralogian ja geologian osaston apulaisintendentti ja 1851 intendentti Charles Konigin kuoltua. 1857 osasto jaettiin kahtia ja hänestä tuli geologian intendentti, jossa virassa hän pysyi vuoteen 1880 saakka.

Waterhouse julkaisi teoksen *A natural history of the Mammalia* (1846-48). Hän nimesi linnuista muun muassa punanokkafrankoliinin (*Pternistis adspersus*), nykyisin *Francolinus adspersus*.

## Lähteet
Paul Nitsche

**Hermann Paul Nitsche** (25. marraskuuta 1876 – 25. maaliskuuta 1948) oli saksalainen psykiatri, joka työskenteli natsi-Saksassa vajaamielisten, mielisairaiden ja muiden ”epätoivottujen” henkilöiden surmaamiseen tarkoitetun T-4-eutanasiaohjelman johdossa.

Nitsche oli Sonnensteinin klinikan vastaava johtaja vuosina 1913–1918 ja johtaja 1928–1939. Vuonna 1940 hänestä tuli T-4-ohjelman johtaja Werner Heyden jälkeen. 

Nitsche tuomittiin kuolemaan lääketieteellisistä sotarikoksista ja rikoksista ihmisyyttä vastaan Dresdenissä ja teloitettiin giljotiinilla 1948.

## Lähteet
Eeka Mäkynen

**Eerikki "Eeka" Jaakko Juhana Mäkynen** (s. 1980) on suomalainen muusikko. Hän tuli tunnetuksi yhdessä kilpakumppaninsa Tatu Ferchenin kanssa MTV3:lla esitetyn Far Out -ohjelman suvereenista voitosta. 

Mäkynen on laulanut Design19-yhtyeessä. Hän toimi Elävän Musiikin Yhdistyksen ELMU ry:n ylläpitämässä Nosturissa nuorempana johtajana. Sen jälkeen vuonna 2014 Mäkynen siirtyi Finnish Metal Eventsin (FME) toimitusjohtajaksi.

## Lähteet

## Aiheesta muualla

*
Jan Einar Thorsen

**Jan Einar Thorsen** (s. 31. elokuuta 1966) on entinen norjalainen alppihiihtäjä, olympiamitalisti ja supersuurpujottelun maailmancup-voittaja.

Thorsen kilpaili kansainvälisellä tasolla vuosina 1987–1994. Hän sijoittui Crans Montanan MM-kilpailuissa 1987 alppiyhdistetyssä yhdenneksitoista. Vailin MM-kisoissa 1989 hän oli syöksylaskussa neljästoista ja Saalbachissa 1991 samassa lajissa viides.

Thorsen saavutti olympiapronssia supersuurpujottelussa Albertvillessä 1992. Hän hävisi kilpailun voittaneelle Kjetil André Aamodtille 79 sadasosasekuntia, toiseksi sijoittui Marc Girardelli. Thorsen oli lisäksi viides syöksylaskussa ja yhdestoista alppiyhdistetyssä. Lillehammerin olympialaisissa 1994 hän sijoittui suurpujottelussa neljänneksi, super-G:ssä seitsemänneksi ja syöksyssä kymmenenneksi.

Thorsen voitti supersuurpujottelun maailmancupin kokonaiskilpailun kaudella 1993–1994. Hän voitti kaikkiaan kolme maailmancupin osakilpailua ja sijoittui kahdeksan kertaa kolmen parhaan joukkoon.

## Maailmancupin palkintosijat
*Suurpujottelu:
**Kausi 1993–1994: Crans Montana voitto
*Supersuurpujottelu:
**Kausi 1991–1992: Morioka kolmas
**Kausi 1992–1993: Val d'Isère voitto, St. Anton toinen
**Kausi 1993–1994: Wengen toinen, Vail voitto
*Syöksylasku:
**Kausi 1991–1992: Panorama toinen
**Kausi 1992–1993: Val Gardena toinen
*Yhteispisteet:
**Kausi 1991–1992: supersuurpujottelucupissa neljäs
**Kausi 1992–1993: supersuurpujottelucupissa neljäs
**Kausi 1993–1994: kokonaiskilpailussa kuudes, supersuurpujottelucupin voitto

## Lähteet
*
Herdins

**Herdins Färgverk AB** on ruotsalainen kemian alan yritys, joka valmistaa mm. maaleja ja pintakäsittelyaineita. Yrityksen pääkonttori sijaitsee Falunissa ja sen historia ulottuu 1700-luvulle.

## Aiheesta muualla
*Herdins Färgverk AB:n verkkosivut
Meurthe (departementti)

**Meurthe** on entinen Ranskan departementti, joka oli olemassa 1790–1871. Alueen läpi virtaavan Meurthe-joen mukaan nimetty departementti muodostui osasta historiallista Lothringenin provinssia. Sen pääkaupunki oli Nancy. Departementti oli jaettu viiteen arrondissementtiin, joiden keskuspaikat olivat Nancy, Château-Salins, Lunéville, Sarrebourg ja Toul. Vuonna 1866 Meurthessä oli 714 kuntaa, sen pinta-ala oli 6&nbsp;070 km² ja väkiluku 428&nbsp;387.

## Historia

Meurthen departementti perustettiin Ranskan vallankumouksen yhteydessä 4. maaliskuuta 1790 yhtenä alkuperäisestä 83 departementista. Ranskan–Preussin sodan seurauksena Meurthen departementin koillisosa (suunnilleen Château-Salinsin ja Sarrebourgin arrondissementit) sekä pääosa Mosellen departementista liitettiin yhdessä Elsassin kanssa 1871 vasta perustettuun Saksan keisarikuntaan ja osaksi Elsass-Lothringenin valtakunnanmaata. Departementin Ranskalle jääneeseen osaan yhdistettiin Mosellesta Brieyn ja Longwyn alueet, ja näistä muodostettiin uusi Meurthe-et-Mosellen departementti. Tilapäiseksi tarkoitettu järjestely jäi voimaan siitä huolimatta että Saksalle 1871 luovutetut alueet palautettiin Ranskan osaksi ensimmäisen maailmansodan jälkeen.
Meurthe

**Meurthe** voi tarkoittaa ainakin seuraavia asioita:

*Meurthe, joki Ranskassa
*Meurthe, entinen departementti (1790–1871) Ranskassa
*Meurthe-et-Moselle, Ranskan departementti numero 54
Ilan Halimi

**Ilan Halimi** (11. lokakuuta 1982 – 13. helmikuuta 2006) oli marokkolaistaustainen ranskanjuutalainen, jonka maahanmuuttajataustainen jengi kaappasi Ranskassa 21. tammikuuta 2006. Jengin jäsenet pitivät häntä vankina 24 päivää, minä aikana he myös kiduttivat häntä eri tavoin. Sieppaajat vaativat Halimista aluksi 400&nbsp;000 euroa lunnaita, mutta vaatimukset vähenivät lopulta 5&nbsp;000 euroon. Ohikulkija löysi käsiraudoissa ja alasti olleen Halimin 13. helmikuuta sieppaajien jätettyä hänet rautatien varteen Essonnen alueella etelään Pariisista. Löydettäyessä Halimin kehosta neljä viidesosaa oli ruhjeiden, puukotusjälkien ja palovammojen peitossa. Hän kuoli kidutuksen aiheuttamiin moniin vammoihin ambulanssissa matkalla sairaalaan. Teon motiivina oli muun muassa antisemitismi. Useimmat jengin jäsenistä olivat muslimeita, mutta siihen kuului myös kristittyjä. Tapaus aiheutti Ranskassa laajaa keskustelua maahanmuuttajien lasten roolista yhteiskunnassa.

Ranskan viranomaiset olivat aluksi haluttomia näkemään Halimin murhassa antisemitistisiä tai viharikokseen liittyviä piirteitä. Muun muassa Ranskan juutalaisjohtajat pitivät tähän syynä sitä, että viranomaiset pelkäisivät näin syyllistävänsä muslimeja. Myöhemmin ranskalaisviranomaiset kuitenkin taipuivat myöntämään, että teko oli osittain viharikos. 

## Lähteet

## Aiheesta muualla
* Washington Post 
* New York Times
* boston.com
* JTA
Maureen Connolly

**Maureen Connolly** (17. syyskuuta 1934 – 21. kesäkuuta 1969) oli yhdysvaltalainen tennispelaaja. Hän voitti ensimmäisenä naispelaajana Grand slamin eli kaikki neljä arvostetuinta tennisturnausta samana vuonna.

Connolly ei ollut vielä täyttänyt edes 17 vuotta, kun hän voitti ensimmäisen arvoturnauksensa, Yhdysvaltain avoimet vuonna 1951. Seuraavana vuonna hän voitti Wimbledonin ja uudelleen Yhdysvaltain avoimet, ja vuonna 1953 "Little Mo" ("Pikku-Mo") voitti kaksinpelin kaikissa neljässä arvoturnauksessa. Australian avoimissa hän voitti ensimmäisen kerran mestaruuden myös naisten nelinpelissä, parinaan Julie Sampson.

Vuoden 1954 Ranskan avoimissa Connolly voitti naisten kaksinpelin, naisten nelinpelin parinaan australialainen Nell Hopman ja sekanelinpelin parinaan Australian Lew Hoad. Kesällä hän otti kolmannen mestaruutensa Wimbledonissa voittamalla loppuottelussa Louise Broughin. Pari viikkoa myöhemmin hän törmäsi autoon ollessaan ratsastamassa ja loukkasi jalkansa niin pahasti, että hän lopetti tennisuransa ollessaan vain 19-vuotias.

Connolly sairastui 1960-luvulla syöpään ja kuoli 34-vuotiaana. Hänet valittiin International Tennis Hall of Fameen vuonna 1969.

## Grand Slam -finaalit kaksinpelissä
### Voitot (9)

## Lähteet
Échelle-hilaspektrometri

**Échelle-hilaspektrometri** on optinen hila -järjestelmä, jota voidaan käyttää spektrometriassa. Tässä hilatyypissä heijastavan hilan urat on muotoiltu siten, että heijastuvan valon määrä on optimoitu tiettyyn suuntaan ja korkeammilla diffraktion kertaluvuilla. Tällöin päästään suureen suhteelliseen tarkkuuteen ja voidaan havaita parhaimmillaan muutaman miljardisosan suuruisia muutoksia valon aallonpituudessa, kuten  esimerkiksi eksoplaneettojen etsinnässä käytettävässä HARPS-mittalaitteessa.
Petsi

**Petsi** on puunkäsittelyyn tarkoitettu vesi-, öljy- tai liuotinohenteinen väriaine, joka muuttaa puumateriaalin alkuperäistä väriä, jättäen kuitenkin sen syyrakenteen näkyviin.

## Erityyppisiä petsejä

### Vesipetsi
Vesipetsi myydään joko valmiiksi veteen liuotettuna tai värijauheena. Jauhe sekoitetaan lämpimään veteen ja värin voimakkuutta voi säädellä veden määrällä. Vesiohenteisella petsillä on kuitenkin taipumus nostaa puunsyiden päät pystyyn, jättäen pinnan karheaksi. Siksi vesipetsattu pinta edellyttää yleensä huolellista hiontaa ennen viimeistä lakkauskerrosta. Petsattava pinta kannattaa kostuttaa vedellä ja hioa hienolla paperilla ennen petsausta. Vesipetsi on yleisimmin käytetty petsausaine.

### Öljypetsi
Öljypetsi tunkeutuu syvälle puuhun ja kuivuu hitaasti, mikä helpottaa tasaisen lopputuloksen aikaansaamista myös suurille käsiteltäville pinnoille. Tästä syystä öljypetsiä käytetään usein esimerkiksi puulattioiden ja huonekalujen käsittelyyn. Sitä voidaan käyttää sekä lämpimissä paikoissa että kylmissä paikoissa sijaitseviin kohteisiin. Sitä levitetään pintaan ohuelti lastalla. Se sopii useimmpiin pohjoisessa tai keskisessä Euroopassa kasvavista puista tehtyihin puupintoihin, mutta ei monille etelämmässä kasvaville puulajeille. 

### Liuotinpetsi
Liuotinpetsi kuivuu nopeasti, eikä juuri nosta puun syitä pystyyn. Liuotinpetsien käyttö on työturvallisuussyistä vähentynyt merkittävästi ja myös niiden saatavuus on heikentynyt. Liuotinpetsit sopivat rakennuksille ja remonttikohteisiin. Jotkut niistä sisältävät nitroselluloosasideainetta. Joitakin niistä voi sekoittaa liuotinpohjaisiin lakkoihin.

## Petsin valmistajia
*Tikkurila
*Herdins Färgverk AB (Herdins)
*Alfred Clouth Lackfabrik GmbH & Co (CLOU)
*Samuel Cabot Incorporated (Cabot)
*Petsit.fi (Colorbind- ja Basecolor-petsit)

## Lähteet

## Aiheesta muualla
*
Billboard 200

**Billboard 200** on lista kahdestasadasta eniten myyneestä musiikkialbumista ja EP-levystä Yhdysvalloissa. Listaa julkaisee viikoittain *[[Billboard]]*-aikakauslehti.

## Ennätyksiä

### Eniten listaykkösiä
Eniten listaykkösiä lokakuussa 2025:
* 19, The Beatles
* 15, Taylor Swift
* 14, Drake
* 14, Jay Z
* 11, Bruce Springsteen
* 11, Barbra Streisand
* 11, Eminem
* 11, Future
* 11, Kanye West

### Eniten listaviikkoja yhdellä albumilla
* 937 viikkoa, *[[The Dark Side of the Moon]]* (Pink Floyd)
* 513 viikkoa, *[[Legend (Bob Marleyn albumi)|Legend]]* (Bob Marley & The Wailers)
* 503 viikkoa, *[[Greatest Hits (Journey)|Greatest Hits]]* (Journey)

## Katso myös
* Billboard Hot 100
* Luettelo musiikkilistoista

## Lähteet

## Aiheesta muualla
* Billboard 200 -lista
Puolitelavaunu

**Puolitelavaunu** on siviili- tai sotilasajoneuvo, jota ohjataan etuakselin renkailla tai suksilla, takaosan suurimman osan ajoneuvon ja sen taakan massasta kannattavien telaketjujen toimiessa vetokoneistona. Puolitelavaunun rakenteella pyritään yhdistämään tela-ajoneuvon maastokelpoisuus ja rengasajoneuvon käsiteltävyys. 

Lähinnä saksalais- ja yhdysvaltalaisvalmisteisia puolitelavaunuja käytettiin yleisesti toisen maailmansodan kaikilla rintamilla. Saksassa eräät puolitelavaunut tunnettiin nimellä Sonder-Kraftfahrzeug, lyhenteenä SdKfz, kuten SdKfz 251. 

Moottorikelkka on eräänlainen kevyt puolitelavaunu.


Kuva:Kegresse tsar17.jpg|Ranskalaisen Adolphe Kégressen puolitelaiseksi muuttama tsaari Nikolai II:n Packard Twin-6 -avoauto.
Kuva:SdKfz11-2.jpg|Saksalainen SdKfz 11 puolitelavaunu.
Kuva:Late Model Bombardier.jpg|Puolitelainen Bombardier -lumikiituri.


## Lähteet
* 

## Aiheesta muualla
Step Up

**Step Up** voi tarkoittaa seuraavia:

* *[[Step Up (elokuva)|Step Up]]*, vuonna 2006 valmistunut elokuva
* ”Step Up”, Darinin kappale vuodelta 2005.
In the Court of the Crimson King

**In the Court of the Crimson King** on brittiläisen King Crimson -yhtyeen vuonna 1969 julkaistu esikoisalbumi. Se on eräs ensimmäisistä progressiivisesta rockia edustavista albumeista. Albumi on remasteroitu ja julkaistu uudelleen vinyylinä ja CD:nä vuosina 1980 ja 1990.

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

Kaikki kappaleet sanoittanut Peter Sinfield.

**A-puoli**
# 
# 
# 
**B-puoli**
# 
# 

## Yhtyeen kokoonpano
*Robert Fripp – kitara
*Ian McDonald – huilu, saksofoni, koskettimet, mellotron, taustalaulu
*Greg Lake – bassokitara, laulu
*Michael Giles – rummut, perkussio, taustalaulu

### Muita tuotantoon osallistuneita
*Peter Sinfield – sanoitukset, valaistus
*Barry Godber – kansitaide

## Arvostelut
*Allmusic () 

## Lähteet
Carl Jaenisch

**Carl (Karl) Ferdinand von Jaenisch** (11. huhtikuuta 1813 Viipuri – 7. maaliskuuta 1872 Pietari) oli suomalais-venäläinen shakkiteoreetikko ja shakinpelaaja.

Jaenisch opiskeli Moskovassa ja Pietarissa. Vuonna 1837 julkaistiin hänen ensimmäinen shakkitutkielmansa, *Découvertes sur le Cavalier aux échecs*. Vuonna 1840 hän erosi Venäjän armeijasta, jossa oli ollut majurina, omistautuakseen kokonaan shakille. Hän keskittyi kehittämään teoreettisia avausperiaatteita ja julkaisi vuosina 1842 (1. osa) ja 1843 (2. osa) kirjan *Analyse Nouvelle des Ouvertures du Jeu des Échec*. Kirja muodostui klassikoksi. Sen ja Bilguerin *Handbuch*in julkaisusta katsotaan alkaneen nykyaikaisen avausteorian kehitys.

Jaenisch analysoi ja kehitti muun muassa venäläisen pelin Aleksandr Petrovin kanssa ja Jaenischin gambiitin espanjalaiseen peliin. Jaenisch julkaisi avausteoreettisia tutkimuksiaan eri maiden shakkilehdissä läpi elämänsä.

## Lähteet

## Aiheesta muualla
*
Vammelsuu

**Vammelsuu** () on entinen suomalainen kylä ja nykyään yksi Pietarin kaupunkiin kuuluvan Kurortin piirin kunnallishallintoalueista. Vuonna 2002 Serovossa oli 252 asukasta. Serovo sai uuden nimensä sotilaslentäjä ja Neuvostoliiton sankari Vladimir Serovin (k. 26.6.1944) mukaan. Serov tuhosi 44 viholliskonetta.

Vuoden 1944 alueluovutuksiin saakka Vammelsuun kylä kuului Uudenkirkon kuntaan rajoittuen idässä Terijokeen. Nimensä mukaisesti Vammeljärvestä Suomenlahteen laskevan Vammeljoen suulla sijaitsevan Vammelsuun tärkeimpiä nähtävyyksiä olivat Rakkauden hauta ortodoksikirkkoineen sekä Kuolemankuiluksi kutsuttu Vammeljoen jyrkkä rantatörmä. 

Jatkosodan toisen puolustuslinjan eli VT-linjan eteläinen päätepiste oli Vammelsuussa.

## Aiheesta muualla

*Valokuvia  Vammelsuusta ja Terijoelta
* Erkki Kivijärvi : Kauneinta Kannasta. Viehkeä Vammelsuu, Helsingin Sanomat, 21.08.1938, nro 223, s. 12, Kansalliskirjaston digitaaliset aineistot
Puukirkko

**Puukirkko** tarkoittaa kirkkoa, joka on rakennettu puusta. Puukirkko on perinteinen kirkkomalli erityisesti pohjoisen Euroopan havumetsäalueella.

Rakennusmateriaalina puu on herkkä ja useat varhaisimmista puukirkoista ovat joko palaneet tai mädäntyneet, mutta lukuisia puukirkkoja on yhä jäljellä.

Suomessa suosittiin pitkään puuta rakennusmateriaalina, koska sitä oli suhteellisen vaivatonta hankkia. Ruotsin vallan aikana annettiin määräys tehdä kirkot kivestä, mutta puun käyttö jatkui. Kirkonrakentajat kuitenkin pyrkivät rakentamaan kirkoista arvokkaampia, kivestä rakennetun näköisiä esimerkiksi käyttämällä lyhyitä salvoksia. 

Unescon maailmanperintöluettelossa on lukuisia puukirkkoja, kuten Petäjäveden vanha kirkko (Suomi), Urnesin sauvakirkko (Norja), Vähä-Puolan eteläosan puukirkot, Jaworin ja Świdnican rauhankirkot (Puola), Puolan ja Ukrainan Karpaattien puiset tserkvat, Maramureșin puukirkot (Romania) ja Slovakian Karpaattien puukirkot.

## Puukirkkotyyppejä

### Suomessa

* Tukipilarikirkko
* Pitkä- ja ristikirkot
* Kaksoisristikirkko

### Muualla

* Sauvakirkko (Norja, Ruotsi)
* Tsasouna (Venäjä)
* Artikulaarinen kirkko (Slovakia)

## Lähteet

## Katso myös

* Kirkko (rakennus)
* Suomen puukirkot
Uurteisvalaat

**Uurteisvalaat** (Balaenopteridae) on yksi neljästä hetulavalasheimosta. Heimoon kuuluu nykykäsityksen mukaan yhdeksän lajia kahdessa suvussa.

Uurteisvalaiden nimi tulee niiden uurteisesta kurkkunahasta, joka ulottuu alaleuasta vatsan keskivaiheille. Kurkkunahan oietessa myös kurkunseutu paisuu. Myös suuontelo laajenee, joten siihen mahtuu tällöin valtavasti ravintoa. Hetulat ovat lyhyemmät, jäykemmät ja leveämmät kuin silovalailla. Kaikista muista hetulavalaista poiketen uurteisvalailla on pienehkö selkäevä. Kiilanmuotoinen pää on ylhäältä katsottuna leveä, sivuilta litteä ja pienempi kuin silovalailla. Keskellä päätä kuonosta sierainaukkoon päättyvä harju. Suu ei kaareudu yhtä voimakkaasti ylöspäin kuin silovalailla. Rasvakerros on melko ohut ja virtaviivaisen ruumiinmuotonsa ansiosta uurteisvalaat ovat melko nopeita uimareita. 

Uurteisvalaita tavataan kaikissa valtamerissä. Suurin osa lajeista vaeltaa kesäksi napa-alueiden tuntumaan. Vain bryden- ja edeninvalaat pysyttelevät ympäri vuoden lämpimissä ja lauhkeissa vesissä. Napa-alueilla ne yleensä ruokailevat, mutta vaeltavat lämpimämmille vesille parittelemaan. Kantavat naaraat vaeltavat muiden mukana ruokailualueille ja palaavat seuraavana vuonna synnyttämään. Poikasia imetetään yleensä 6–7 kuukautta, jolloin ne ovat jo palanneet ruokailualueille.

Uurteisvalaiden mieluisinta ravintoa ovat krillit, mutta ne syövät paljon myös hankajalkaisia ja kaloja, kuten makrillia, silliä ja turskaa. Lämpimillä seuduilla ravintoa on vähemmän kuin navoilla, ja valaat saattavat joutua paastoamaan tropiikissa vietetyn ajan. Ne liikkuvat yleensä pienissä ryhmissä.

## Lähteet
Psyko II (romaani)

**Psyko II** on vuonna 1982 ilmestynyt Robert Blochin kirjoittama rikos-, toiminta-, kauhu- ja jännitysromaani, joka on jatkoa hänen vuonna 1959 ilmestyneelle 
psykologiselle trillerilleen *[[Psyko (romaani)|Psyko]]*, johon pohjautuvan samannimisen elokuvan Alfred Hitchcock ohjasi vuonna 1960. Samannimisyydestään huolimatta vuonna 1983 julkaistu Richard Franklinin ohjaama elokuva elokuva Psyko II, joka on jatko-osa Hitchcockin elokuvalle, ei pohjaudu tähän romaaniin.

Romaanin ilmestymisen aikoihin elokuvien tyyli oli muuttunut Hitchcockin päivistä huomattavasti, ja tässä romaanissa Bloch onkin keskittynyt kritisoimaan modernien skandaalinkäryisten ja väkivallalla mässäilevien nk. slash- ja splatter-elokuvien pinnallisuutta. Romaanin miljöönä on elokuvastudio, jossa filmatisoidaan tässä vaiheessa jo useiden vuosien takaista Batesin motellin murhatapausta, ja kohta elokuvan teko alkaakin muistuttaa epämiellyttävällä tavalla todellisuutta.

Psyko II:n jatko-osa on *[[Psycho House|Psycho III: Psycho House]]*, joka ilmestyi vuonna 1990. Sitä ei ole suomennettu.

## Juoni

Sarjan ensimmäisestä kirjasta tutuksi tullut suihkumurhaaja Norman Bates on elänyt vankimielisairaalassa yli 20 vuoden ajan ja haikailee vapaata elämää mielisairaalan kaltereiden ulkopuolella. Tohtori Adam Claibornen tiukassa kontrollissa hänestä on tehty täysin oireeton, eikä hän enää kuvittele olevansa äitinsä, mutta hänet luokitellaan edelleen vaaralliseksi hulluksi ja psykopaattiseksi tappajaksi, jota ei uskalleta päästää vapaalle jalalle. Erakkomainen Bates on löytänyt itselleen mieluisaa tekemistä mielisairaalan harrastajateatterista ja kirjastonhoitajana.

Eräänä päivänä Bates kauhukseen huomaa, että mielisairaalaan tulee "pingviinejä"; kaksi nunnaa, jotka ovat saapuneet sinne antaakseen sielunhoitoa mielisairaalan asukeille. Samaan aikaan mielisairaalaan saapuu käsikirjoitus tositapahtumiin perustuvaan tekeillä olevaan Hollywood-elokuvaan ja pyyntö, saisivatko elokuvan tekijät hyödyntää Batesin murhatapausta tämän elokuvan juonessa.
Kausikortti

**Kausikortti** oli Yle Teemalla vuosina 2006–2008 lähetty musiikki-TV-ohjelma, jossa esitettiin Radion sinfoniaorkesterin konsertteja. Ohjelmassa oli konserttien lisäksi säveltäjä Osmo Tapio Räihälän vetämiä studiokeskusteluja ja muusikkohaastatteluja. Ohjelman erikoinen piirre oli reaaliaikainen kriitikko, jona toimi filosofian tohtori Susanna Välimäki.

## Aiheesta muualla
* Ohjelman kotisivut
Shock of the Hour

**Shock of the Hour** on N.W.A:sta soolouralle siirtyneen MC Renin toinen soolojulkaisu vuodelta 1993. Perinteisen gangsta-tematiikan lisäksi *Shock of the Hour* sisältää myös paljon uskonnollis-sosiopoliittisia kannanottoja, levyn loppupuoli käsitteleekin muun muassa maailmanloppua islamistisesta näkökulmasta.

## Kappaleet
#"11:55"	
#"Same Old Shit"
#"Fuck What Ya Heard"
#"All Bullshit Aside"
#"One False Move"
#"You Wanna Fuck Her"
#"Mayday on the Front Line"
#"Attack on Babylon"
#"Do You Believe"
#"Mr. Fuck Up"
#"Shock of the Hour"

## Katso myös
* Nation of Islam
Tiejyrä

**Jyrä** on maan tiivistämiseen rakennustyössä tarkoitettu kone.

## Jyrätyypit
Varhaiset tiejyrät olivat höyrykäyttöisiä, mutta nykyisin omalla koneella liikkuvat jyrät ovat miltei yksinomaan dieselkäyttöisiä. Ensimmäisen moottorijyrän kehitti Hans Hamm vuonna 1911. Jyriä on monenlaisia. Niiden tärkein osa on pyörinä toimiva raskas sylinterinmuotoinen tela eli valssi, joita on yhdestä kolmeen kappaletta. Hinattavissa jyrissä on yleensä vain yksi valssi, suuremmissa omalla koneella liikkuvissa on kahdesta kolmeen.  

*Tandem-jyrissä* on kaksi vetävää valssia. Tandem-jyrä keksittiin vuonna 1953. Jyrän klassinen muoto on *kolmivalssijyrä*, jossa on takana kaksi kapeampaa ja edessä yksi leveä valssi. Valssit voivat olla onttoja ja vesitäytteisiä, jolloin jyrän painoa voidaan säädellä lisäämällä ja vähentämällä vesimäärää.

*Täryjyrän* avulla voidaan tiivistää jyrättävää ainesta epäkeskokoneiston tuottamaa tärinää käyttäen enemmän kuin pelkällä jyrän painolla ja liikkeellä. Kun tandem-jyrän kummassakin valssissa on oma täry, puhutaan tandem-täryjyrästä.

## Käyttö
Jyrä on tärkeä työkone teiden rakentamisessa ja korjauksessa ja muissakin maaperän pohja- ja päällysrakenteen tiivistämiskohteissa. Jyriä ei ole yleensä rekisteröity, koska ne on pääsääntöisesti tarkoitettu rajatuille työmaa-alueille. Siirrot tehdään kuorma-autoilla tai laveteilla. Pienempiä jyriä voidaan myös hinata lyhyitä siirtomatkoja.
## Lähteet
* 

### Viitteet

## Katso myös
*Maantiivistäjä
Martti Similä

**Martti Iisakki Similä** (9. huhtikuuta 1898 Oulu – 9. tammikuuta 1958 Lahti) oli suomalainen pianisti, kapellimestari, teatterinjohtaja, laulaja ja näyttelijä. Hän sävelsi muun muassa orkesterikappaleita ja elokuvamusiikkia, minkä lisäksi hän teki runsaasti sovituksia kuorolle ja orkesterille.

Similä toimi Helsingin kaupunginorkesterin ylikapellimestarina vuosina 1945–1951, Lahden kaupunginorkesterin johtajana 1951–1957 ja oli mukana kaikkiaan neljänkymmenenyhden elokuvan teossa. Hän sävelsi musiikin muun muassa elokuviin *[[Suomisen Ollin tempaus]]*, *[[Suomisen perhe (elokuva)|Suomisen perhe]]*, *[[Lapatossu (elokuva)|Lapatossu]]*, *[[Tavaratalo Lapatossu & Vinski]]*, *[[August järjestää kaiken]]*, *[[Serenaadi sotatorvella eli sotamies Paavosen tuurihousut]]* ja *[[Aatamin puvussa... ja vähän Eevankin (vuoden 1940 elokuva)|Aatamin puvussa... ja vähän Eevankin]]*.

Lyseolaisena Similä osallistui sisällissotaan 1918 hallituksen alaisessa Suomen tasavallan joukoissa eli valkoisissa.

Martti Similä oli Aapo Similän veli ja Jean Sibeliuksen läheinen ystävä. Hänen poikansa oli toimittaja ja kirjailija Markus Similä.

## Laulajanura
Laulajana Martti Similä levytti 1920-luvun puolenvälin jälkeen kaikkiaan 13 kappaletta savikiekoille. Lisäksi Similä levytti kaksi omaa *[[Kuriton sukupolvi (vuoden 1937 elokuva)|Kuriton sukupolvi]]* -elokuvaan tekemäänsä sävellystä Eugen Malmsténin johtaman Rytmi-Pojat-yhtyeen kanssa.
 
Kappaleet olivat äänitysjärjestyksessään seuraavat:

### 27.10.1926
* Hallin Janne 
* Härmän pojat 
* Marjalunnin Jussi 
* Ostron tyttö 

### 25.4.1927
* Aamutunnelma
* Jos kaikki Suomen järvet
* Merimiehen hyvästijättö
* Meripojan koti
* Sepän sälli
* Talon tyttö ja torpan tyttö

### 1929
* Isoo-Antti ja Rannanjärvi (Homocord-orkesterin laulusolistina ja johtajana)
* Matalasta torpasta (Homocord-orkesterin laulusolistina ja johtajana)
* Yhteinen Susanna (yhdessä Aapo Similän kanssa)

### .11.1937
* Estella (rumba)
* Marja (tango)

Lisäksi Similä johti Homocord-orkesteria vuoden 1929 savikiekoilla ainakin kappaleilla ”Pasin lauluja 1” ja ”Pasin lauluja 2” sekä ”Pikku mustalainen” .

 vie Raita-tietokantaan, jossa kappaleesta on mp3-tiedosto.

## Lähteet

## Kirjallisuutta
* *Sibeliana*. Otava, 1945.

## Aiheesta muualla
* Oululaisia säveltäjiä 
* Martti Similä ELONETissä
* YLE:n Elävä arkisto: Martti Similä säestää, kun Alma Kuula laulaa kappaleen Tuijotin tulehen kauan
* YLE:n Elävä arkisto: Kieltolain laulut - Martti Similä (laulu, puhe)  esittää Yrjö Sjöblomin (puhe) kanssa kappaleen Jos kaikki Suomen järvet
* YLE:n Elävä arkisto: Martti Similä johtaa Oskar Merikannon kappaleen Kesäillan valssi
* "Minähän olen amatööripianisti..." Haastattelija vierailee Suomalaisen Oopperan kapellimestarin Martti Similän luona, Mies : kerran kuukaudessa ilmestyvä aikakauslehti, 01.01.1937, nro 1, s. 16, Kansalliskirjaston digitaaliset aineistot
Autonovo

**Autonovo Oy** oli vuosina 1962–1992 toiminut Fiat ja Lancia-merkkisten autojen suomalainen maahantuontiliike. Liikkeen nimi oli mukaelma suomen kielen sanasta "auto" sekä italian kielen sanasta "nuovo", uusi.

Vuonna 1962 Keskusosuusliike Hankkija ja italialainen suuryhtiö Fiat solmivat yhteistyösopimuksen Fiat-autojen päämaahantuonnista, jota tarkoitusta varten perustettiin Autonovo Oy. Myyntiverkosto koostui Fiatin entisen pääedustajan Finlan piirimyyjäverkosta ja Hankkijan myyntikonttoreihin rakennetuista jälleenmyyntipisteistä. Fiatin lisäksi Autonovo toi maahan Fiatin lisenssituotteita, espanjalaista Seatia ja jugoslavialaista Zastavaa, sekä 1980-luvun loppuun asti myös Lanciaa.

Vuonna 1988 Noveran sekä Fiat Auto SpaN liiketoiminnan uudelleenjärjestelyjen seurauksena Fiatin maahantuonti siirtyi lyhyeksi aikaa Veholle ja edelleen 1992 Italkonille. Autonovo oli jo korvannut Fiatin Lancian tuonnilla ja myynnillä. Italkon tunnetaan nykyisin Delta Motor Group Oy:nä.

## Lähteet
Frans Salonen

**Frans Salonen** -nimisiä henkilöitä ovat olleet:

* Frans Salonen (1887–1969), suomalainen puutarhuri ja puutarhakirjojen tekijä
* Frans Salonen, *Uuno Kailas* (1901–1933), suomalainen runoilija, kirjailija ja suomentaja
Hermès

**Hermès** [ɛʁmɛs] on vuonna 1837 perustettu ranskalainen luksustuotteiden suunnittelija, valmistaja ja markkinoija. Liike aloitti satulakauppana.

Hermès on erikoistunut nahkatuotteisiin, asusteisiin ja parfyymeihin. Yhtiön tunnistaa hevoskärrylogosta. Hermès-tuotteita myydään vain Hermès-myymälöissä sekä virallisessa verkkokaupassa. Yhtiö tunnetaan hinnakkaista luksustuotteistaan: esimerkiksi kuuluisan Birkin-käsilaukun lähtöhinta on noin 6000 dollaria. Hermès on saavuttanut mainetta myös laajoilla, muutaman kerran vuodessa vaihtuvilla solmiomallistoillaan. Suomea lähin Hermèsin edustus löytyy Tukholmasta.

Hermèsin suvulla oli vuoden 2017 lopulla hallussaan 66 prosenttia yhtiön osakepääomasta ja äänimäärästä. Axel Dumas on toiminut yhtiön toimitusjohtajana vuodesta 2013, mutta tämä lisäksi Hermèsin sukua edustava Émile Hermès SARL nimittää yhtiölle toisen toimitusjohtajan. Tässä tehtävässä on vuodesta 2006 toiminut Henri-Louis Bauer.

## Lähteet

## Aiheesta muualla

* Hermèsin taloustiedot
Raggars

**Raggars** on lahtelainen rock-yhtye. Yhtyeen perustivat vuonna 1985 Esa "Iso-Enzo" Etola (12.2.1953–26.7.2020), Arto Vatanen ja Timo Vilska. Raggars soitti ensimmäisen keikkansa Pellon urheilutalossa 20. toukokuuta 1985. 

Alkuun Raggars teki paljon yhteiskeikkoja Irwin Goodmanin kanssa sekä pari yhteiskiertuetta mäkihyppääjä Eddie Edwardsin kanssa. Yhtyeen esittämiä kappaleita ovat muun muassa "Lännen lokari", "Elämän valttikortit", "Eno ja Pietari", "Unihiekkaa", "Äidin pienet perkeleet" ja "Maamies". 

Kokoelmalevyllä *20 vuotta laitumella – 1985–2005* todetaan humoristisesti, että yhtyeen kappaleista ”Puhelu hevoselle” tunnetaan "Orimattilan kansallislauluna". Laulussa on kuultavissa seudun vanhemmalle väelle tyypillinen päijät-hämäläinen puheenparsi ja murre, jossa käytetään esimerkiksi sanaa "konu". 

## Jäsenet

### Nykyiset

* Arto Vatanen – kitara (1985–)
* Timo Vilska – basso (1985–)
* Kartano Kaatrakoski – rummut (1985–1986, 1987, 200?–)
* Make Etola – laulu (2011–)

### Entiset

* Esa ”Iso-Enzo” Etola – laulu (1985–1995, 2000–2011, 2015–2020)
* Jukka "Jäykkä" Järvinen – kitara (keikkakokoonpano, 1985–1988)
* Jarno Järvinen – kitara (keikkakokoonpano, 1988)
* Makkara Sonninen – rummut (1986–1987)
* Hate Kinnunen – rummut (1988)
* Timo Leinonen – rummut (1989–1995)
* Tomppa Kanerva – rummut (1996–2009)
* Sakke Korhonen – laulu (1992–1995)
* Mikki Veneoja – laulu (1996–2000, 2011–2015)
* Markku "Poika" Turunen – rummut (keikkakokoonpano)
* Late Vehviläinen – rummut (keikkakokoonpano)
* Yale Veijalainen

## Diskografia

### Albumit

* *Lihavia tyttöjä* (LP 1987)
* *Äideistä parhain* (LP 1990)
* *Auto täynnä* (CD 1993)
* *Kukkona tunkiolla* (CD 1999)
* *23 supersuosikkia* (CD 2000)
* *20 v. laitumella* (CD 2005)

### Singlet

* Lännenlokari/Puhelu Hevoselle (1985)
* Unihiekkaa/Elämän Valttikortit (1986)
* Nuori rytmi/Älä tule koskaan yöksi (Lets spend night together) (1987)
* Äideistä Parhain/Hilpata twist (1989)
* Vangin toive (1991)
* Mato ja Muurahainen/Jos (1993)
* Heitä piiska pois (Baby plese dont go)/ Tikapuut/Morsian/Kadun Kasvatti (1995)
* Pieni Hetki/ Puhelu hevoselle vol 2/Juustonhaistaja (2002)
* Single ”Mustan kissan tango” ilmestyi 2008 ja sinkku ”Tiskarin polkka” toukokuussa 2010.

## Huomautukset

## Lähteet

## Aiheesta muualla
* Yhtyeen verkkosivut
Massimo Moratti

**Massimo Moratti** (s. 16. toukokuuta 1945 Bosco Chiesanuova, Italia) on italialainen liikemies, joka tunnetaan parhaiten jalkapalloseura Internazionale Milanon entisenä omistajana ja puheenjohtajana.

Morattin suku lukeutuu Italian varakkaimpiin. Hän on muun muassa öljy-yhtiö Sarasin omistajia. Morattin isä Angelo toimi Interin puheenjohtajana sen kultakaudella 1960-luvulla. Hän on pyrkinyt nostamaan seuran vastaavanlaiseen menestykseen.

Moratti on toiminut Interin puheenjohtajana vuosina 1995–2004 ja uudelleen vuodesta 2006 lähtien. Hänen kaudellaan seura ei ole yleensä saavuttanut odotettua menestystä. Morattin aikana Inter onkin tullut tunnetuksi lähinnä lukuisista valmentajanvaihdoksista ja kalliista pelaajahankinnoista. Seura on saavuttanut hänen aikanaan UEFA Cupin voiton (1998), Mestarien liigan voiton (2010) seurajoukkueiden maailmanmestaruuden (2010) viisi Italian-mestaruutta (2006, 2007, 2008, 2009, 2010), kolme Italian cupin voittoa (2005, 2006, 2010) ja kolme Italian supercupin voittoa (2005, 2006, 2010). Kaudella 2009/2010 Inter onnistui voittamaan ensimmäisenä italialaisena seurana harvinaisen triplan voitettuaan mestareiden liigan Serie A:n ja Italian cupin.

Vuonna 2013 Moratti myi seuran indonesialaisille.

## Lähteet
A. Victor Donahey

**Alvin Victor Donahey** (7. heinäkuuta 1873 – 8. huhtikuuta 1946) oli yhdysvaltalainen demokraattipoliitikko. Hän toimi Ohion osavaltion kuvernöörinä vuosina 1923–1929 ja edusti Ohiota senaatissa vuosina 1935–1941.

## Lähteet
Virtain pataljoona

**Virtain pataljoona** alias **Pataljoona Hallström** oli valkoisten armeijan Hjalmarsonin osastoon kuuluva joukko-osasto Suomen sisällissodassa. Pataljoonan komentajana oli ruotsalainen luutnantti Erik Hallström. Pataljoona liitettiin myöhemmin Pohjois-Pohjanmaan rykmentin 3. pataljoonaksi.

## Pataljoonan muodostaminen
Pataljoona muodostamisen ja harjoittamisen sai tehtäväkseen entinen tsaarin armeijan ratsuväen eversti Viljo Forssell eversti Martin Wetzerin käskystä helmikuun lopulla vuonna 1918. Virroille saavuttuaan Forssell jakoi saatavilla olevan miehistön neljään komppaniaan. Erityiskomppanian aseman sai Ähtäriläisiä vaapaaehtoisia johtanut jääkäri Ahtiainen, loput kolme komppaniaa olivat koottu Virtain ja Ruoveden asevelvollisista ja vapaaehtoisista miehistä. Lisäksi pataljoona sai kolme konekivääriä joita johtamaan määrättiin komppanianpäälliköksi jääkäri Kauppinen. Eversti Forssell oli tarkoitus nimittää näin muodostamansa pataljoonan komentajaksi, mutta hän luovutti pataljoonan komentajuuden 7. maaliskuuta 1918 ruotsalaiselle vapaaehtoiselle luutnantti Erik Hallströmille, joka oli kunnostautunut aikaisemmin muun muassa Saksan armeijassa. Erik Hallström oli entuudestaan tuttu suomalaisille jääkäreille olihan hän ollut Jääkäripataljoona 27:ssä päällystö- ja ohjaustoimissa. Virtain pataljoonaa kutsuttiin myös nimellä Hallstömin pataljoona.

## Joukko-osastot
* **1. komppania**
Päällikkö: jefreitteri Karl Rafael Dahlman.
* **2. komppania**
Päällikkö: jääkäri Kosti Johannes Pollari (siirrettiin Porin rykmentin 2. pataljoonaan).
* **3. komppania**
Päällikkö: jefreitteri Antti Oskar Ahtiainen.
* **4. komppania**
Päällikkö: jääkärivaravääpeli Jaakko Nikolai Rannanjärvi (kaatui 25. maaliskuuta 1918 Ylöjärvellä).
***Konekiväärikomppania**
Päällikkö: jääkärivänrikki Arvo Kosti Kauppinen.
:Komppaniassa palvelleet Saksan jääkärit: jääkärialiupseeri Juho Heikki Junttila.

## Lähteet
* Donner, Svedlin ja Nurmio (toim.): *Suomen Vapaussota* I–VIII, Gummerus oy Jyväskylä 1927.
* Puolustusministeriön Sotahistoriallisen toimiston julkaisuja IV: *Suomen jääkärien elämäkerrasto*, WSOY Porvoo 1938.
* Ignatius, Theslöf, Palmén, Grotenfelt, Nordenstreng ja Soikkeli (toim.): *Suomen vapaussota 1918* osat V ja VI, Otava Helsinki 1925.
* Sotatieteen Laitoksen Julkaisuja XIV: *Suomen jääkärien elämäkerrasto 1975*, Vaasa 1975 .

### Viitteet
Salim Iles

**Salim Iles** (14. toukokuuta 1975, Oran) on algerialainen uimari. Hän edusti Algeriaa kesäolympialaisissa 2004, sijoittuen 50 metrin vapaauinnissa kahdeksanneksi ja 100 metrin vapaauinnissa seitsemänneksi. Hän voitti 100 metrin vapaauinnin MM-hopeaa lyhyellä radalla Indianapolisissa 2004. Kaksi vuotta aikaisemmin Iles oli voittanut MM-pronssia samalla matkalla.

Iles valittiin Algerian vuoden miesurheilijaksi vuonna 2006.

## Lähteet

## Aiheesta muualla
*Ilesin tulokset 
*Ilesin haastattelu
SdKfz 4

**Sdkfz 4 Gleissketten-Lastkraftwagen** (*Sonderkraftfahrzeug 4*) oli toisessa maailmansodassa käytetty saksalainen sotilaskäyttöön tarkoitettu puolitelavaunu. Siitä valmistettiin useita versioita esimerkiksi *[[Panzerwerfer]] 42 auf Maultier, Sd.Kfz. 4/1*.

## Lähteet
* 

## Aiheesta muualla
Volver (kappale)

**Volver** on Carlos Gardelin säveltämä ja Alfredo Le Peran sanoittama tango vuodelta 1934. Sen on suomeksi levyttäneet nimellä *Luokses jään* Eino Grön vuonna 1984 ja Matti Korkiala 1999. Suomennoksen on tehnyt Aappo I. Piippo . Sana *volver* on espanjaa ja tarkoittaa *palata*.

## Syntyhistoria

Volver on sävelletty elokuvaan *El dia que me quieras*, joka julkaistiin vuonna 1935. Siinä Gardel esittää laulajaa, joka elämänsä vaikeuksissa päätyy muuttamaan pois Argentiinasta. Saavutettutaan kuuluisuutta uudessa maassa, hän palaa menestyneenä ja varakkaana miehenä 20 vuotta myöhemmin kotimaahansa. Laivamatkalla takaisin Gardel esittää kotiinpaluusta kertovan kaihoisan sävelmänsä. 

## Volver muissa elokuvissa

Vuonna 2006 kappale esitettiin kahdessa elokuvassa. Estrella Morente esittää osan kappaleesta flamencotyylillä Pedro Almodóvarin samannimisessä elokuvassa Volver ja se soi Gardelin tulkitsemana Aki Kaurismäen elokuvassa Laitakaupungin valot.

## Lähteet

### Viitteet

## Aiheesta muualla

*
Yrjö Suomalainen

**Yrjö Johannes Suomalainen** (24. huhtikuuta 1893 Parikkala – 28. elokuuta 1964 Helsinki) oli suomalainen viulutaiteilija, musiikkiarvostelija ja musiikkikirjailija. Hänen puolisonsa oli kuvanveistäjä Emil Wikströmin vanhin tytär **Estelle** (1897–1970). Heidän tyttärensä oli oopperalaulaja Maaria Eira ja poikansa pilapiirtäjä Kari Suomalainen.

Yrjö Suomalainen kirjoitti ylioppilaaksi 1912 ja opiskeli viulunsoittoa Helsingin musiikkiopistossa 1914–1916. Hän jatkoi viuluopintojaan Pietarissa 1917 Leopold Auerin oppilaana ja Pariisissa 1919–1920 Maurice Hewittin ja Lucien Capet'n oppilaana. Vuosina 1916–1922 Suomalainen konsertoi Helsingissä ja eri puolella Suomea. Hän oli Turun kaupunginorkesterin jäsen 1918–1919 ja soitti Helsingin kaupunginorkesterissa 1922–1929. Hän toimi 1922–1926 Helsingin musiikkiopiston ja 1923–1948 Sivistysjärjestöjen kansankonservatorion opettajana. Suomalaisen tunnetuimpia oppilaita ovat Paavo Berglund ja Heikki Louhivuori.

Merkittävä osa Suomalaisen elämäntyötä oli Uuden Suomen musiikkiarvostelijan toimi 1929–1952 nimimerkillä Y.S. Arvostelijana hän nautti asiantuntemuksellaan yleistä luottamusta. Hän oli myös *Suomen Musiikkilehden* vakinainen avustaja ja esiintyi radiossa omaleimaisena musiikkipakinoitsijana.

Yrjö Suomalainen on haudattu Sääksmäen hautausmaalle.

## Teokset
* *Viulu ja viulun mestarit*. Otava 1936.
* *Visavuoren mestari. Piirteitä Emil Wikströmistä ihmisenä ja taiteilijana.* Otava 1948.
* *Oskar Merikanto. Suomen kotien säveltäjä*. Otava 1950.
* *Robert Kajanus. Hänen elämänsä ja toimintansa.* Otava 1952.
* toimittanut suomeksi valikoiman Westerlinin kokoelmasta ranskalaisia paimenlauluja
* *Yrjö Suomalaisen musiikkipakinoita* (toimittanut ja kuvittanut Kari Suomalainen). Otava 1978.

## Lähteet
* Lajos Garam: *Viulun mestareita*. Hellasedition 1985.
* Tuomi Elmgren-Heinonen: *Suuri musiikkikirja*. Otava 1959.
* *Kuka kukin on 1960*. Otava 1960.
* *Musiikin tietokirja*. Otava 1956.
* *Otavan iso musiikkitietosanakirja* 5. Otava 1979.

### Viitteet

## Aiheesta muualla
*
28 (luku)

**28** (**kaksikymmentäkahdeksan**) on luonnollinen luku, jota edeltää luku 27 ja seuraa luku 29.

## Matematiikassa

* 28 on parillinen yhdistetty luku.
* 28 on toinen täydellinen luku, sillä se on itseään pienempien tekijöidensä summa: 1+2+4+7+14.
* 28 on seitsemäs kolmioluku, sillä se on kokonaislukujen 1–7 summa.
* 28 on neljäs kuusikulmioluku.
* 28 on keskitetty yhdeksänkulmioluku.
* 28 on onnellinen luku kymmenjärjestelmässä.
* 28 on Harshad-luku oktaalijärjestelmässä.
* 28 on palindromi kolmijärjestelmässä: 1001_3.
* 28 esiintyy Narayanan lehmiksi kutsutussa lukujonossa.
* 28 esiintyy Padovanin lukujonossa, joka saadaan aloittamalla luvuista 1, 1 ja 1 sekä laskemalla aina yhteen toiseksi ja kolmanneksi edellinen luku.
* 28 voidaan ilmaista muodossa a^b-b^a: 2^6-6^2.
* 28 on viiden ensimmäisen alkuluvun summa: 2+3+5+7+11.
* 28 on viiden ensimmäisen luonnollisen ei-alkuluvun summa: 1+4+6+8+9.
* 28 on pienin parillinen luonnollinen luku, jota ei voida muodostaa alle neljän neliöluvun summana.
* 28 on pienin luku, joka voidaan muodostaa neljän positiivisen neliöluvun summana (vähintään) kolmella tavalla: 5^2+1^2+1^2+1^2, 4^2+2^2+2^2+2^2 tai 3^2+3^2+3^2+1^2 (katso kuva).
* 28 voidaan muodostaa kahden eri positiivisen kuutioluvun summana: 3^3+1^3.
* 28 esiintyy kahdessa jaottomassa Pythagoraan kolmikossa:  ja .

## Luonnontieteissä
* Alkuaineiden jaksollisessa järjestelmässä 28 on nikkelin järjestysluku.
* Pii-28 on piin vakaa ja luonnossa yleisin isotooppi.
* Titaani-50 on titaanin vakaa isotooppi, jonka neutroniluku on 28.
* Vanadiini-51 on vanadiinin vakaa ja luonnossa yleisin isotooppi. Sen neutroniluku on 28.
* Kromi-52 on kromin vakaa ja luonnossa yleisin isotooppi. Sen neutroniluku on 28.
* Ydinfysiikassa luku 28 kuuluu maagisiin lukuihin.
* Anomalistinen kuukausi kestää noin 28 vuorokautta.

## Muissa yhteyksissä
* Helmikuussa on 28 päivää, jos ei ole karkausvuosi.
* Unssi vastaa noin 28 grammaa.
* Eurooppatie E28 kulkee Saksan ja Valko-Venäjän välillä.
* Valtatie 28 kulkee Kokkolan ja Kajaanin välillä.
* Woodrow Wilson oli Yhdysvaltojen 28. presidentti.
* Texas oli 28. Yhdysvaltoihin liittynyt osavaltio.

## Lähteet
Karl Schöngarth

Tohtori **Karl Eberhard Schöngarth** (22. huhtikuuta 1903 – 16. toukokuuta 1946) oli SS-kenraali natsi-Saksan ja toisen maailmansodan aikana. Hän otti osaa Wannseen konferenssiin, jossa päätettiin juutalaisten joukkotuhosta.

Schöngarth syntyi Leipzigissa Saksissa. Hänestä tuli SS:n tiedustelupalvelu SD:n jäsen vuonna 1933. Hänestä tuli myöhemmin turvallisuuspoliisi SIPO:n päällikkö ja Alankomaiden Gestapon johtaja.

Ollessaan palveluksessa Puolan Krakovassa hänestä tuli Erikois-Einsatzgruppen-ryhmän johtaja. Hän vastasi yli 4&nbsp;000 juutalaisen murhaamisesta syys–joulukuussa 1941.

Schöngarth oli mukana Wannseen konferenssissa vuonna 1942 tohtori Rudolf Langen kanssa (Einsatzgruppen A), joka myös oli ottanut osaa joukkomurhiin. Schöngarth vangittiin sodan lopussa. Hänet todettiin syylliseksi sotavangiksi saadun lentäjän murhaan lokakuussa 1944. Brittiläinen oikeusistuin Burgsteinfurtissa tuomitsi hänet kuolemaan 11. helmikuuta 1946. Hänet hirtettiin saman vuoden toukokuussa.

Wannseen konferenssista kertovassa elokuvassa *[[Lopullinen ratkaisu]]* (2001) Schöngarthia esittää Peter Sullivan.

## Lähteet
Brasilian Grand Prix 1976

**Brasilian Grand Prix 1976** oli Formula 1 -sarjan osakilpailu, joka ajettiin 25. tammikuuta 1976 Autódromo José Carlos Pacen radalla. Kilpailun voitti Niki Lauda.

## Tulokset

## Lähteet
Ari Kettunen

**Ari "Arvid" Kettunen** (toukokuu 1961 Forssa) on suomalainen pianisti, laulaja ja säveltäjä. Hän oli yksi Lapinlahden Linnut -yhtyeen perustajajäsenistä, ja vaikutti yhtyeessä vuosina 1983–1988. Kettusen tunnetuimpia sävellyksiä Linnuille ovat muun muassa "Lipputangon nuppi", "Tero ja minä", "Kyllä elämä on ihanaa", "Tapasin naisen" ja "Pikkumiesten laulu". Yhtyeen debyyttialbumin kaikki kappaleet ovat Kettusen säveltämiä, paitsi "Ojasta noustaan", joka on kosketinsoittaja Pekka Hedkrokin sävellys. Seuraavan, *[[Jep]]*-albumin monet kappaleet ovat Kettusen ja Hedkrokin yhteisiä sävellyksiä.

Ennen Lapinlahden Lintuja Kettunen soitti yhtyeessä nimeltä U-Bahn.

Kettunen teki lisäksi Lapinlahden Linnuille myös sanoituksia yhtyeen muiden jäsenten kanssa, esimerkiksi "Miksei asioista puhuta" -kappaleen hän sävelsi yhdessä Hedkrokin ja Toikan kanssa mutta sanoituksen tekemiseen osallistui kaikki yhtyeen jäsenet, lisäksi kappaleet "Kyllä elämä on ihanaa" ja "Tapasin naisen" ovat Kettusen ja Heikki Salomaan yhdessä tekemiä. U-Bahnin kappale "Tuo lohkolämmitin on minun" on Kettusen säveltämä ja sanoittama. 

Myöhemmin Kettunen on toiminut Puujumalat-yhtyeessä yhdessä Timo Erängön ja Pekka Hedkrokin kanssa.

## Diskografia

### U-Bahn
* 

### Lapinlahden Linnut
* 
* 
* 
* 

### Puujumalat
* 

## Lähteet
Hans Aumeier

**Hans Aumeier** (20. elokuuta 1906 Amberg, Saksan keisarikunta – 22. joulukuuta 1947 Krakova, Puola) oli saksalainen sotilas toisen maailmansodan aikana. Hän oli syntynyt Ambergin pikkukaupungissa Saksassa. 

Aumeier jätti koulun kesken vuonna 1918. Vuoteen 1923 hän oli töissä kivääritehtaassa ja vaihtoi vähän väliä työpaikkaa. Vuonna 1929 hän liittyi natsipuolueeseen ja vuonna 1931 ensin SA:han ja sitten SS:ään. Hänet ylennettiin SS-Hauptsturmführeriksi, ja siirrettiin 1941 Auschwitzin keskitysleirin päälliköksi. Hänen tiedetään teloituttaneen satoja ihmisiä. Hänet siirrettiin pian pois Vaivaran keskitysleirin komentajaksi Viroon ja Riikaan, jossa palveli Friedrich Jeckelnin poliisipataljoonassa. Riian antautumisen jälkeen hänet siirrettiin Dachauhun, jonka johdosta joutui luopumaan vanhan silmävamman vietyä hänet sairaalaan. 

Sodan lopussa hän oli komentajana Norjassa Mysenin keskitysleirillä, missä hän kohteli vankeja hyvin ja päästi vangit karkaamaan ennen Saksan antautumista. Liittoutuneiden tullessa leiri oli tyhjä. Liittoutuneet siirsivät hänet Puolaan vastaamaan Auschwitzin oikeudenkäyntiin. Hänet hirtettiin Krakovassa 22. joulukuuta 1947.
Jenny-Wanda Barkmann

**Jenny-Wanda Barkmann** (1921 – 4. heinäkuuta 1946) oli Stutthofin keskitysleirin naisleirin vartija.

Barkmannin arvellaan viettäneen lapsuutensa Hampurissa Saksassa. Vuonna 1944 hänestä tuli naisvartija (*Aufseherin*) Stutthofin keskitysleirin SK-III -naisleirille, jossa hän syyllistyi raakuuksiin vankeja kohtaan ja myös tappoi joitakin. Hän myös valitsi naisia ja lapsia lähetettäväksi kaasukammioihin. 

Puna-armeijan lähestyessä Barkmann pakeni Stutthofista. Hänet pidätettiin toukokuussa 1945 yrittäessään paeta junalla Gdańskista. Hänet asetettiin syytteeseen Stutthof-oikeudenkäynneissä, todettiin syylliseksi sotarikoksiin ja tuomittiin kuolemaan. Barkmann hirtettiin julkisesti 4. heinäkuuta 1946 Biskupia Gorkan kukkulalla lähellä Gdańskia.

## Lähteet
Argentiinan Grand Prix 1978

**Argentiinan Grand Prix 1978** oli Formula 1 -sarjan osakilpailu, joka ajettiin 15. tammikuuta 1978 Autódromo Oscar Alfredo Gálvez'n radalla. Kilpailun voitti Mario Andretti. 

Kilpailun lähdöstä alkaen Andretti ajoi kilpailun johtopaikalla, mutta hänen takanaan Brabhamille siirtynyt Niki Lauda joutui taistelemaan kilpailun aikana Carlos Reutemannin ja Patrick Depaillerin kanssa toisesta sijoituksesta. Tilannetta auttoi myös John Watsonin keskeyttäminen moottoririkkoon. Kilpailun lopputulosten osalta sekaannusta aiheutti kunniavieraaksi kutsutun entisen F1-kuljettajan Juan Manuel Fangion tekemä virhe ruutulipun heiluttajana, kun hän heilutti lippua kierrosta liian aikaisin Ronnie Petersonille.

## Tulokset

## Lähteet
Quy Nhơn

**Qui Nhon** () on Bình Địnhin provinssin pääkaupunki Vietnamin keskiosissa Etelä-Kiinan meren rannalla. Kaupungin pinta-ala on 284,28 neliökilometriä ja asukasluku vuoden 2009 tiedon mukaan noin 255&nbsp;000, joista noin 234&nbsp;000 kaupungissa itsessään.

Perinteisesti kaupungin pääelinkeinot ovat olleet maatalous ja kalastus, mutta viime vuosina erityisesti turismin ja palvelualojen merkitys kaupungissa on kasvanut. 

## Lähteet

## Aiheesta muualla
*Quy Nhơn Bình Định -provinssin verkkosivuilla